Nils H. Thommesen

Nils Hilmar Thommesen (født 28. april 1938 i Arendal, død 11. april 2012 i Arendal) var en norsk skipsmegler og konsul. 

Thommesen var sønn av Jens T. Thommesen og Céline Jeanne Thommesen (f. Hellesen). Som ung reiste han til London for å få praksis som skipsmegler, noe som falt naturlig da han var fra en familie med lang historie innen skipsrederi. I London traff han Anne Eveline Aanensen fra Stavanger, som han senere giftet seg med. Ettervert fikk de tre barn sammen; Nils Andreas Thommesen (født 13. juni 1968 i Oslo), Céline Luise Thommesen (født 3. mai 1970 i Oslo) og Jens Thomas Thommesen (født 16. desember 1975 i Arendal). De slo seg ned i Oslo hvor han arbeidet som skipsmegler, men flyttet tilbake til barndomsbyen Arendal i 1972. Der etablerte han Nils Thommesen Shipping Agencies, og hadde kontorer i Thommesengården.Minneord, Agderposten, 25. april 2012, s. 39 Han ble utnevnt til svensk konsul i 1980, og 18 år senere ble han utnevnt til kommandør av den svenske kongelige Nordstjerneordenen for lang og tro tjeneste.«Svensk orden», Aftenposten, 6. februar 1998, s. 10

Nils H. Thommesen var en ildsjel i Arendals kulturliv og la i en årrekke ned et enormt arbeid innen byens og distriktets kulturhistorie. Han var hovedpersonen bak arbeidet med å sikre Lille Torungen i innseilingen til Arendal som kulturminnesmerke, et arbeid som ble kronet med at den nyopprettede Stiftelsen Lille Torungens Venner fikk overdratt disposisjonsretten til fyret fra Kystverket. I 2000 ble Thommesen tildelt Arendal kommunes kulturpris for sitt kulturvernarbeid i byen.Kulturprisen-2000-til-Nils-H-Thommesen 

Thommesen var med å stifte Arendal bymuseum i Kløckers hus,Agderposten, 8. november 2008, s. 57. og er æresmedlem av foreningen Lille Torungens venner. I 2008 ble han av Stiftelsen Kjæmpestaden og Agderposten kåret til «Årets kjæmpe» for sin innsats for å bevare kulturminner.Kjæmpestaden  - Hvem blir Årets Kjæmpe 2009? 

Thommesen var en av ildsjelene bak etableringen av Arendals Tidende, der han var styreformann fra etableringen i 2005 og inntil 2009.Arendal får ny lokalavis fra november, Fædrelandsvennen, 5. oktober 2005, s. 2.Agderposten, 14. mars 2009, s. 6. 

 Utgivelser 
 Øyvind Rosenvinge og Nils H. Thommesen: Byvandring i Arendal, Oslo: Fortidsminneforeningen, 1993

 Referanser 

Kategori:Norske skipsmeglere
Kategori:Konsuler
Kategori:Nordstjerneordenen
Kategori:Personer fra Arendal kommune
Kategori:Fødsler i 1938
Kategori:Dødsfall i 2012